b'\n_START_ARTICLE_\nEtnografija\n_START_PARAGRAPH_\nEtnografija (gr\xc4\x8d. \xe1\xbc\x94\xce\xb8\xce\xbd\xce\xbf\xcf\x82 narod i \xce\xb3\xcf\x81\xce\xac\xcf\x86\xce\xb5\xce\xb9\xce\xbd pisati), opisni (deskriptivni) dio etnologije, znanost koja opisuje i prou\xc4\x8dava materijalnu, dru\xc5\xa1tvenu i duhovnu kulturu (\xc5\xbeivot, obi\xc4\x8daje, vjerovanja i dr.) pojedinih naroda; u stvari sabira\xc4\x8dka, muzejska djelatnost etnologa._NEWLINE_Etnografija se odnosi na kvalitativni opis pojava ljudskog dru\xc5\xa1tva utemeljen na terenskom radu. Etnografija je metoda holisti\xc4\x8dkog istra\xc5\xbeivanja zasnovana na ideji da se svojstva sustava ne mogu nu\xc5\xbeno razumjeti na pouzdan na\xc4\x8din neovisno jedna o drugima. Disciplina ima i formalnu i povijesnu povezanost s putopisanjem i kolonijalnim slu\xc5\xbebenim izvje\xc5\xa1\xc4\x87ima. Nekoliko akademskih tradicija, posebno konstruktivisti\xc4\x8dke i relativisti\xc4\x8dke paradigme, tvrde da je etnografija valjana metoda istra\xc5\xbeivanja.\n_START_SECTION_\nKulturna antropologija\n_START_PARAGRAPH_\nKulturna antropologija izrasla je oko primjene etnografije. Njeni kanonski tekstovi su ve\xc4\x87inom etnografski, kao Argonauts of the Western Pacific (Argonauti zapadnog Pacifika) Bronislawa Malinowskog, The Nuer E. E. Evans-Pritcharda, Coming of Age in Samoa (Odrastanje na Samoi) Margaret Mead ili Naven Gregoryja Batesona. Kulturni antropolozi danas pola\xc5\xbeu visoku vrijednost na stvarno vr\xc5\xa1enje etnografskog istra\xc5\xbeivanja tako da je etnologija, \xc5\xa1to zna\xc4\x8di komparativna sinteza etnografskih informacija, rijetko osnova za karijeru._NEWLINE_Unutar kulturne antropologije postoji nekoliko podvrsta etnografije. Tijekom kasnih 1950-ih i ranih 1960-ih antropolozi su zapo\xc4\x8deli pisanje "konfesionalne" etnografije koje su namjerno izlo\xc5\xbeile prirodu etnografskog istra\xc5\xbeivanja. Slavni primjeri uklju\xc4\x8duju Tristes Tropiques (Tu\xc5\xbeni tropi) Claudea L\xc3\xa9vi-Straussa, The High Valley (Visoka dolina) Kennetha Reada i The Savage and the Innocent (Divljak i naiv\xc4\x8dina) Davida Maybury-Lewisa, kao i blago fiktivan Return to Laughter (Povratak smijehu) Elenore Smith Bowen (Laure Bohannan). Kasnije "refleksivne" etnografije pobolj\xc5\xa1ale su tehniku kako bi prevele kulturne razlike predstavljanjem njihovih u\xc4\x8dinaka na etnografe. Slavni primjeri uklju\xc4\x8duju Reflections on Fieldwork in Morocco (Osvrti na terenski rad u Maroku) Paula Rabinowa, The Headman and I (Poglavica i ja) Jean-Paula Dumonta i Tuhami Vincenta Crapanzana. U 1980-ima retorika etnografije bila je podvrgnuta intenzivnom pregledu unutar discipline pod op\xc4\x87im utjecajem literarne teorije i postkolonijalne/poststrukturalisti\xc4\x8dke misli._NEWLINE_"Eksperimentalne" etnografije koje otkrivaju ferment discipline uklju\xc4\x8duju Shamanism, Colonialism, and the Wild Man (\xc5\xa0amanizam, kolonijalizam i divlji \xc4\x8dovjek) Michaela Taussiga, Debating Muslims (Raspravljaju\xc4\x87i muslimani) Michaela F. J. Fischera i Mehdija Abedija, A Space on the Side of the Road (Prostor na strani ceste) Kathleen Stewart i Advocacy after Bhopal (Zastupanje nakon Bhopala) Kim Fortun._NEWLINE_Kako bi se postalo kulturnim antropologom, normalno se mora baviti etnografijom. \xc5\xa0to se du\xc5\xbee ostane tako, vi\xc5\xa1e se nau\xc4\x8di i razumije. Ostanak preko godine dana dopu\xc5\xa1ta ponavljanje doga\xc4\x91aja i procesa koji su se mo\xc5\xbeda propustili zbog nepoznavanja u po\xc4\x8detku te kulturnog \xc5\xa1oka. Kulturni antropolozi prou\xc4\x8davaju i interpretiraju kulturnu razli\xc4\x8ditost kroz etnografiju utemeljenu na terenskom radu. Terenski rad omogu\xc4\x87uje procjenu posebne kulture, dru\xc5\xa1tva ili zajednice. On obi\xc4\x8dno podrazumijeva provo\xc4\x91enje godine dana ili vi\xc5\xa1e u drugom dru\xc5\xa1tvu, te \xc5\xbeivot s lokalnim ljudima i u\xc4\x8denje o njihovim na\xc4\x8dinima \xc5\xbeivota. Etnografi su sudioni\xc4\x8dki promatra\xc4\x8di. Oni sudjeluju u doga\xc4\x91ajima koje prou\xc4\x8davaju jer to poma\xc5\xbee razumijevanju lokalnog pona\xc5\xa1anja i mi\xc5\xa1ljenja.\n_START_SECTION_\nOstala srodna podru\xc4\x8dja\n_START_PARAGRAPH_\nSociologija i kulturne studije tako\xc4\x91er stvaraju etnografiju. Urbana sociologija i Chica\xc5\xa1ka \xc5\xa1kola posebno su povezane s etnografskim istra\xc5\xbeivanjem, iako su neki od najpoznatijih primjera (uklju\xc4\x8duju\xc4\x87i Street Corner Society (Dru\xc5\xa1tvo s uli\xc4\x8dnog ugla) Williama Footea Whytea i Black Metropolis (Crni Metropolis) Clair Drake) bili pod utjecajem antropologa Lloyda Warnera, koji se nalazio na odjelu sociologije u Chicagu. Simboli\xc4\x8dki interakcionizam razvio se iz iste tradicije i donio je nekoliko izvrsnih sociolo\xc5\xa1kih etnografija, uklju\xc4\x8duju\xc4\x87i Shared Fantasy (Podijeljena fantazija) Garyja Alana Finea, koja dokumentira ranu povijest fantasti\xc4\x8dnih role-playing igara. Ali iako mnoga potpolja i teoretske perspektive unutar sociologije koriste etnografske metode, etnografija nije sine qua non discipline, kao \xc5\xa1to je to u kulturnoj antropologiji._NEWLINE_Obrazovanje, etnomuzikologija i folklor su ostala podru\xc4\x8dja koja su pro\xc5\xa1irila upotrebu etnografije. Ameri\xc4\x8dki antropolog George Spindler (Sveu\xc4\x8dili\xc5\xa1te Stanford) bio je pionir u primjeni etnografske metodologije na \xc5\xa1kolski razred. James Spradley je drugi dobro poznati etnograf, posebno po svojoj knjizi, The Ethnographic Interview (Etnografski intervju), objavljen 1979. godine. Etnografija se koristila za prou\xc4\x8davanje poslovnih postavki. Grupe radnika, upravitelja i tako dalje su razli\xc4\x8dite dru\xc5\xa1tvene kategorije koje sudjeluju u zajedni\xc4\x8dkim socijalnim sustavima. Svaka grupa pokazuje razli\xc4\x8dite karakteristi\xc4\x8dne stavove, obrasce pona\xc5\xa1anja i vrijednosti._NEWLINE_Netografija ili virtualna etnografija je novi oblik etnografije koji upli\xc4\x87e sakupljanje etnografskih prou\xc4\x8davanja na Internetu. Sve vi\xc5\xa1e sveu\xc4\x8dili\xc5\xa1ta (poput Sveu\xc4\x8dili\xc5\xa1ta u Illinoisu u Urbana-Champaignu) koriste etnografiju kao tehniku za ohrabrivanje studentskih istra\xc5\xbeivanja u humanisti\xc4\x8dkim znanostima. Na primjer, program Ethnography of the University (EOTU; Etnografija na sveu\xc4\x8dili\xc5\xa1tu) podupire studentsko istra\xc5\xbeivanje na UIUC-u i arhivira ga u web-pristupnom obliku za UIUC zajednicu. EOTU tako\xc4\x91er djeluje kao obrazovna grupa studenata, osoblja i fakulteta sa zanimanjem za ono \xc5\xa1to taj program zna\xc4\x8di za provo\xc4\x91enje istra\xc5\xbeivanja na sveu\xc4\x8dili\xc5\xa1tima kao institucijama._NEWLINE_Antropolozi poput Daniela Millera i Mary Douglas koristili su etnografske podatke kako bi odgovorili na akademska pitanja o potro\xc5\xa1a\xc4\x8dima i potro\xc5\xa1nji. Poslovi su tako\xc4\x91er prona\xc5\xa1li etnografiju korisnom u razumijevanju kako ljudi koriste proizvode i usluge. Etnografija za razvoj novog proizvoda (ponekad nazvana \'etnografija dizajna\') i etnografija za razumijevanje potro\xc5\xa1a\xc4\x8da i potro\xc5\xa1nje ubrzano rastu. Nedavna Konferencija o etnografskoj praksi u industriji (Ethnographic Praxis in Industry Conference), \xc4\x8diji su kosponzori bili Intel i Microsoft, dokaz je toga. Etnografski sistematski i holisti\xc4\x8dki pristup na stvarno iskustvo procijenjuju razvija\xc4\x8di proizvoda, koji koriste metodu kako bi razumjeli neizra\xc5\xbeene \xc5\xbeelje ili kulturne obi\xc4\x8daje koji okru\xc5\xbeuju proizvod. Ondje gdje fokusne grupe zataje u informiranju trgovaca o onome \xc5\xa1to ljudi zaista rade, etnografija povezuje ono \xc5\xa1to ljudi ka\xc5\xbeu s onim \xc5\xa1to ustvari u\xc4\x8dine--izbjegavaju\xc4\x87i klopke koje dolaze iz oslanjanja na samoizvje\xc5\xa1tajne podatke o fokusnim grupama.'